Eduard Smith INK - INK Eduard Smith – INK
Eduard Smith se profiel
Vonnie en Eduard Smith is nou vriende 3 maande, 2 weke gelede
Eduard Smith plaas 'n nuwe pos, Gebonde in blou – Eduard Smith 3 maande, 2 weke gelede
Eduard Smith plaas 'n nuwe pos, Toe jy knus hier wás – Eduard Smith 4 maande, 4 weke gelede
Lynelle en Eduard Smith is nou vriende 7 maande gelede
Eduard Smith lewer kommentaar op u pos, Plengoffer – Eduard Smith 7 maande, 1 week gelede
Ek sal die weergawe redigeer en indien jy eendag weer verby loop, loer gerus.[…]
1. ‘n Plengoffer het geheel niks met die tydsgleuf van ‘n maaltyd, en of seremonie te doen nie,[…] Nuwe raad, ou weë – praag.co.za
Nuwe raad, ou weë
Onder baie omstredenheid is die nuwe SABC-raad uiteindelik in die parlement aangekondig. Die eerste doelstelling van hierdie nuwe raad sal seersekerlik wees om die SABC uit sy finansiële verknorsing te probeer red. ŉ Volskaalse staking deur SABC werknemers oor loongeskille, is onlangs net-net afgeweer. Verder is dit alombekend dat sekere televisieproduksies opgeskort word omdat daar net nie meer voldoende fondse is om daarmee voort te gaan nie. Van die korporasie se jare-lange verskaffers moes ook al deure sluit, omdat die SABC hulle eenvoudig net nie betaal nie.
Na die ontbinding van die raad is daar met groot afwagting uitgesien na ŉ nuwe raad wat, soos gepropageer deur die ANC-regering, meer gebalanseerd na alle landsburgers se belange sou omsien. Dit het egter toe nie gebeur nie. Die nuwe raad is maar weereens lakeie van die ANC, die Suid – Afrikaanse Kommunistiese Party, Cosatu en hierdie keer het selfs ŉ benoeming van Julius Malema se ANC-jeugliga, ŉ pos op die raad gekry.
Dit is dus duidelik dat die ANC se bedoeling van die begin af was om, nie oor politieke grense heen aanstellings op die raad te maak nie, maar die parlement te gebruik om te stoomroller oor die aanstellings van vooraf beplande kandidate, wat die regerende ANC en sy kommunistiese bondgenote goedgesind is.
Daar het dus niks verander nie. Wat die algemene bedryf van die korporasie betref, ingesluit programkeuses, nuusredakteurs, joernaliste en tegniese personeel, sal die korporasie dus bedryf word soos voorheen. Dit beteken ook dat daar op hierdie stadium geen aanduiding is dat daar enige iets sal verander aan die SABC se finansiële penarie nie.
Daar mag tog dalk ŉ paar nuwe verassings op die luisteraar en kyker van SABC dienste wag. Nuutverkose lede, David Niddrie van die Suid-Afrikaanse Kommunistiese Party, en Nkomatane Motsepe van die ANC-Jeugliga, behoort vroeg-vroeg al, in die begin van hulle termyne, te probeer om hulle stempel en ideologie op die bedryf van die SABC af te dwing.
Kom ons bekyk die nuwe raad van naderby. Buiten die twee wat reeds genoem is, is daar ŉ Masekela, ŉ Mello, ŉ Gina, ŉ Craven, ŉ Harris, ŉ Moore, ŉ Vos, ŉ Green, ŉ Sekha, ŉ O’Neil, en ŉ Golding. By slegs twee van die vanne skemer daar ŉ Afrikaanse verbintenis deur. Craven is benoem deur Cosatu en Vos is van die Inkatha Freedom Party.
Duidelik is daar dus niemand wat, nog die belange van die Afrikaanse taal, nog die belange van die Afrikaner, op die hart dra nie.
Verlede Vrydag het Radio Pretoria sy sestiende verjaarsdag gevier. Wat ŉ mylpaal! Radio Pretoria dra die belange van Afrikaans en die Boere-Afrikaner op die hart. Slegs deur u volgehoue ondersteuning sal Radio Pretoria van krag tot krag gaan om nog beter diens aan u, die luisteraar te lewer. Ons het die SABC nie nodig nie. Ons het ons eie radiostasie. Radio Pretoria. Die Radio met Grense.
Mag die bydrae wat Radio Pretoria maak tot die vryheidsideaal van ons volk, vrugte afwerp, sodat ons kinders se kinders, vyftig jaar van nou af, ook sal sit en luister na ŉ nuuskommentaar.
play slots freeтопкарго отзыв
Skrywer Dan RoodtGepubliseer op 22 September 2009 Kategorieë HoofartikelsSleutelwoord Nuwe raad, ou weë, Radio Pretoria, SABC, SAUK, South Africa, Suid-Afrika
Vorige Vorige artikel: Met komplimente van die ‘Vrye Mense’
Volgende Volgende artikel: Malema rand glo polisiereservis aan